અમદાવાદ: અમદાવાદની હાઇસિક્યોરિટી ધરાવતી સાબરમતી સેન્ટ્રલ જેલની 20 ફુટની દીવાલ કૂદીને કાચા કામનો ખુંખાર કેદી પ્રવીણ ઉર્ફે ભોલો ધવલ ફરાર થઇ જતાં જેલની સુરક્ષા પર સવાલ ઊભા થયા છે. પ્રવીણ જેલ કૂદીને ફરાર થઇ ગયો છે તેવા સમાચાર કુબેરનગરમાં રહેતા એક સોલંકી પરિવારને થતાં તેઓ પણ પ્રવીણ ફરીથી હુમલો કરશે તેવા ખૌફમાં આવી ગયા છે. જેના કારણે સરદારનગર પોલીસે સોલંકી પરિવારને પ્રોટેક્શન પૂરું પાડ્યું છે અને મોચી વાડામાં પોલીસની સુરક્ષા ગોઠવી દીધી છે.